દક્ષિણ ગુજરાતમાં ઓખી વાવાઝોડું આવવાની શક્યતાઓ છે. હવામાન વિભાગની આગાહી અનુસાર તા. ૪ થી ૬ ડીસેમ્‍બર-૧૭ સુધી ભારે પવન ફુંકાવા તથા હળવાથી ભારે વરસાદની શક્યતાઓ રહેલી છે. નવસારી કલેક્ટર રવિ કુમાર અરોરાએ જિલ્લાના તમામ અધિકારીઓને એલર્ટ રહેવા સાથે હેડક્વાટર્સ ન છોડવા સુચનાઓ આપી છે. સંબંધિત અધિકારીઓને રાહત અને બચાવકાર્યો માટે તૈયાર રહેવા જણાવ્‍યું છે. માછીમારોને દરિયો ન ખેડવા સાથે કાંઠા વિસ્‍તારના લોકોને સાવચેત રહેવા પણ સુચનાઓ જારી કરવામાં આવી છે. નવસારી કાંઠા વિસ્‍તારના અસરગ્રસ્‍ત ગામોને કોઇ જરૂરિયાત જણાય તો જિલ્લા ડીઝાસ્‍ટર કંટ્રોલરૂમના ટોલ ફ્રી નં-1077 તથા કચેરીના ફોનનં-02637233002 અને 259401 પર સંપર્ક કરવા જણાવાયું છે.